**การดำเนินงานตามนโยบายการบริหารและการพัฒนาทรัพยากรบุคคล  
ประจำปีงบประมาณ พ.ศ.2564  
ขององค์การบริหารส่วนตำบลจานใหญ่  
อำเภอกันทรลักษ์ จังหวัดศรีสะเกษ**

|  |  |
| --- | --- |
| น**โยบาย** | **การดำเนินงาน** |
| 1. พิจารณาวางแผนอัตรากำลังสอดรับกับภารกิจหน้าที่ขององค์กร ตอบสนองตามความจำเป็น และความเหมาะสม คำนึงถึงประโยชน์สูงสุด ของราชการ 2. ดำเนินการบรรจุและแต่งตั้ง รวมถึงประเมินผลการปฏิบัติงานบุคลากร ด้วยความเป็นธรรม ไม่เลือกปฏิบัติให้โอกาสบุคลากรทุกคน อย่างเท่าเทียมกัน | องค์การบริหารส่วนตำบลจานใหญ่ ได้มีการประชุมคณะกรรมการจัดทำแผนอัตรากำลัง 3 ปี เมื่อวันที่ 5 มีนาคม 2564 ผู้เข้าประชุมประกอบด้วย ปลัดอบต.ปฏิบัติหน้าที่นายกองค์การบริหารส่วนตำบลจานใหญ่ ผู้อำนวยการกองสวัสดิการสังคม ผู้อำนวยการกองช่าง ผู้อำนวยการ กองคลัง ผู้อำนวยการกองการศึกษา หัวหน้าสำนักงานปลัด  โดยมีวัตถุประสงค์เพื่อ  1. ร่วมกันวิเคราะห์อัตรากำลังในองค์กรเพื่อวางแผนกำลังคนในการขอเพิ่มอัตราบุคลากรเพื่อตอบสนองต่อภารกิจในการบริการประชาชน  2. ปลัดอบต. ปฏิบัติหน้าที่ นายกองค์การบริหารส่วนตำบลจานใหญ่ มอบนโยบายให้หน่วยงานภายใน  ดำเนินการเรื่องการสรรหาบุคคลเข้าปฏิบัติงาน  รวมถึงการประเมินผลการปฏิบัติงานบุคลากร  ด้วยความเป็นธรรม ไม่เลือกปฏิบัติ ให้โอกาสบุคลากรทุกอย่างเท่าเทียมกัน เป็นการดำเนินการตามนโยบายการบริหารทรัพยากรบุคคลที่องค์การบริหารส่วนตำบลจานใหญ่ได้ประกาศไว้ ผลประชุมสรุปได้ว่า  2.1 กำหนดส่วนราชการ หน่วยตรวจสอบภายใน  เป็นส่วนราชการหลักที่จำเป็น มีฐานะต่ำกว่ากองขึ้นตรงต่อปลัดอบต.  2.2 กำหนดตำแหน่ง นักวิชาการตรวจสอบภายใน ระดับ ปก/ชก 1 อัตรา สังกัด หน่วยตรวจสอบภายใน  2.3 เปลี่ยนชื่อ งาน ในแผนอัตรากำลัง 3 ปี  ให้สอดคล้อง ประกาศ ก.ท. เรื่อง มาตรฐานทั่วไปเกี่ยวกับโครงสร้างการแบ่งส่วนราชการ วิธีการบริหาร และการปฏิบัติงานขององค์การบริหารส่วนตำบล และกิจการอันเกี่ยวกับการบริหารงานบุคคลในองค์การบริหารส่วนตำบล(ฉบับที่ 4) พ.ศ. 2563 ลงวันที่ 3 พฤศจิกายน 2563 |

-2-

|  |  |
| --- | --- |
| **นโยบาย** | **การดำเนินงาน** |
| 3. ส่งเสริมให้บุคลากรยึดมั่นในคุณธรรมจริยธรรม   จรรยาบรรณวิชาชีพ ประมวลจริยธรรม กฎหมาย   ระเบียบ ข้อบังคับอย่าง เคร่งครัด | องค์การบริหารส่วนตำบลจานใหญ่ ได้มีจัดทำ ประกาศประมวลจริยธรรมพนักงานส่วนตำบล/ประกาศมาตรฐานทางคุณธรรม จริยธรรมของพนักงานส่วนตำบลฯ โดยมีการปิดประกาศ ณ สำนักงานองค์การบริหารส่วนตำบลจานใหญ่ ให้พนักงานในสังกัดทราบโดยทั่วกัน |
| 4. ส่งเสริมให้บุคลากรได้รับโอกาสในการพัฒนา  ทักษะและความสามารถ อย่างเท่าเทียมกัน   ความก้าวหน้าในสายงานอาชีพ จะพิจารณาถึง  ความรู้ความสามารถตามคุณภาพและผลสำเร็จ  ของงานที่จะสะท้อนการเป็นคนเก่งและพฤติกรรม  ที่มีความซื่อสัตย์สุจริต มีน้ำใจ มีคุณธรรม ยึดมั่น   ประโยชน์ส่วนรวมจะสะท้อนการเป็นคนดี | องค์การบริหารส่วนตำบลจานใหญ่ ได้ดำเนินการจัดส่งบุคลากรเข้ารับการฝึกอบรม ณ สถาบันการอบรมต่างๆ ตามความเหมาะสมกับตำแหน่งงานที่ปฏิบติ |
| 5. ส่งเสริมให้บุคลากรมีคุณภาพชีวิตในการทำงาน  ที่ดี มีสุขภาวะที่ดี มีสุขภาพที่แข็งแรง   มีความสุขในการทำงาน โดยเปิดโอกาสให้  บุคลากรมีส่วนร่วมในการ เสนอแนะในการพัฒนา  คุณภาพชีวิต | องค์การบริหารส่วนตำบลจานใหญ่ ได้ดำเนินการจัดสภาพแวดล้อม ในการทำงาน ให้ถูกสุขลักษณะ รวมทั้งจัดให้มีสถานที่ ออกกำลังกายภายนอกสำนักงาน (เครื่องออกกำลังกาย) |